Diari Oficial de la Generalitat Valenciana


Sumari del DOGV 5057, del 26-07-2005 (2005/8231)

Notificació a l'empresa Costablanca Online, SL. Expedient número 006/05-A.
--------------------------------------------------------------------------

### Dades del document

Número de DOGV
:   5057

Data del DOGV
:   26-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8231


Organisme emissor
:   Conselleria d'Infraestructures i Transport

Tipus de document
:   Anunci

Notificació a l'empresa Costablanca Online, SL. Expedient número 006/05-A. [2005/M8231]
  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Costablanca Online, SL, que s'ha dictat laude en l'expedient 006/05-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.
  
El text és el següent
  
Tribunal president: Manuel Gálvez Acero, cap del Servici Territorial de Transports d'Alacant; vocals: Juan Rico Girona, representant de les empreses de transports, Antonio Guardiola Jover, representant dels usuaris, vocal secretària: Ana Antolín Baigorri. Alacant, 22 d'abril de 2005. A les 09.30 hores es constituïx la Junta Arbitral del Transport d'Alacant en la seu de l'avinguda d'Aguilera, 1-6a, pels membres expressats al marge, a fi de dictar laude arbitral sobre la controvèrsia plantejada en l'expedient 006/05-A, promogut per FGL Expres, SL, amb domicili a Alacant contra Costablanca Online, SL, amb domicili també a Alacant en relació amb la reclamació següent: impagament de ports per servicis de missatgeria realitzats amb origen o destí a Alacant durant els mesos de desembre de 2004 i gener i febrer de 2005, per valor de 271,00 euros (dos-cents setanta-un euros) IVA inclòs. Comença la vista oral sense la compareixença de la reclamada, encara a pesar d'haver sigut citada en el termini i en la forma adequada, segons consta en l'expedient amb els efectes que determina la vigent legislació més avall arreplegada. Es concedix la paraula al representant de l'actora Francisco Javier Berruez Aracil, que ratifica la demanda i quantia expressades. Així mateix són aportats a l'expedient, com a prova documental, la sol·licitud d'obertura de compte del client, factures de ports i conformitats d'entrega dels enviaments per cada un dels servicis realitzats. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, quant afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat, s'arriba per unanimitat al laude següent: estimar la demanda interposada per FGL Expres, SL, contra Costablanca Online, SL, per considerar formalitzats els contractes i realitzades les prestacions convingudes sense que s'haja provat el pagament dels ports meritat. Conseqüentment amb el que s'ha exposat és procedent que Costablanca Online, SL, abone a FGL Expres, SL, la quantitat de 271,00 euros (dos-cents setanta-un euros) inclòs l'IVA, en concepte de ports després de liquidació.
  
Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els 10 dies següents de la notificació del laude, o d'aclariment, en els cinc dies següents de la notificació.
  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta al lloc i en la data indicats.